Քլէյ Թոմսըն

Քլէյ Ալեքսանտր Թոմսըն (), ամերիկացի արհեստավարժ պասքէթպոլիստ։ Ներկայիս կը խաղայ Պասքէթպոլի Ազգային հաւաքականի (NBA) «Կոլտըն Սթէյթ Ուորիըրզ» ակումբին մէջ, որպէս յարձակող պաշտպան եւ թեթեւ յարձակող։

Ծնած է Լոս Անճելըսի մէջ. մանկութիւնը անցուցած է Լատերա Ռանչ բնակավայրը (Գալիֆորնիա նահանգ)։ Յաճախած է Րէնչօ Սանդա Մարկարիթայի մէջ գտնուող «Սանդա Մարկարիթա» աւագ դպրոցը։ Դպրոցի աւարտական տարին Թոմսընը միջինը բերած է 21 կէտ, որու օգնութեամբ խումբը մրցաշրջանին ունեցած է 30 յաղթութիւն եւ ընդամէնը 5 պարտութիւն, որու շնորհիւ ալ դուրս եկած են նոյնիսկ նահանգային առաջնութեամբ։ Նահանգային առաջնութեան ժամանակ Թոմսըն կը սահմանէ խաղային մրցանիշ՝ մէկ հանդիպման ընթացքին իրականացնելով եօթ 3-կէտնոց նետում։

Դպրոցը աւարտելով 2008 թուականին, Թոմսըն կ'ընդունուի Ուաշինկթընի նահանգային համալսարան։ Համալսարանի առաջին երեք տարիներուն Թոմսընը միջինը կը բերէ համապատասխանաբար 12, 5, 19, 6 եւ 21, 6 կէտ։

Ընտրուած է NBA-ի 2011 թուականի տրէֆթի առաջին ռաունտի 11-րդ ընտրութեամբ՝ «Կոլտըն Սթէյթ Ուորիըրզ»ի կողմէ։

2014 թուականին խաղընկեր Սթէֆըն Քըրիի հետ (միասին յայտնի որպէս «Սփլէշ եղբայրներ», "Splash Brothers") մրցանիշ սահմանած է ընդամէնը 3 կէտնոց նետումներու ասպարէզին մէջ (484)։

2015 թուականին, «Ուորիըրզ»ի կազմին մէջ ճանչցուած է NBA-ի ախոյեան։

Թոմսընի հայրը՝ Մայքըլ Թոմսընը ժամանակին խաղացած է NBA-ի՝ «Լոս Անճելըս Լեյքըրզ» ակումբէն 1987 եւ 1988 թուականներուն դառնալով NBA-ի ախոյեան։

 Ուսանողական Ասպարէզ 
Թոմսըն աւարտած է «Սանթա Մարկարիթա» կաթոլիկ դպրոցը, որ կը գտնուի Գալիֆորնիա նահանգի համանուն քաղաքին մէջ։ Դպրոցը աւարտելէ ետք 3 մրցաշրջան անցուցած է Ուաշինկթընի նահանգային համալսարանի պասքէթպոլային հաւաքականին մէջ։

2008-09 մրցաշրջանին Թոմսըն անցուցած է 33 հանդիպում՝ մանրայատակի վրայ միջինի մէջ անցուցած է 33 վայրկեան եւ արձանագրելով 12 կէտ, 4 արգելափակում, 1 խլում, 2 արդիւնաւէտ փոխանցում եւ 1 կորուստ։Վիճակագրական տուեալները «Վաշինկթըն սթեյթի» հաւաքականի կազմում

2009-10 մրցաշրջանին Թոմսըն անցուցած է ընդամէնը 3 հանդիպում՝ միջինի մէջ խաղալով 35 վայրկեան եւ գրանցելով 20 կէտ, 5 արգելափակում, 1 խլում, 2 արդիւնաւէտ փոխանցում եւ ունենալով ընդամէնը 3 կորուստ։

2010-11 մրցաշրջանին Թոմսըն անցուցած է 34 մարզական հանդիպում՝ մանրայատակի վրայ միջինի մէջ անցընելով 35 վայրկեան եւ գրանցելով 21 կէտ, 5 արգելափակում, 1 խլում, 4 արդիւնաւէտ փոխանցում եւ ունենալով ընդամէնը 3 կորուստ։

 NBA-ի Ասպարէզը 
Ընտրուած է 2011 թուականի NBA տրէֆթի առաջին ռաունտի 11-րդ ընտրութեամբ «Կոլտըն Սթէյթ Ուորիըրզ» ակումբի կողմէ։НБА. Դրաֆթ-2011: «Քլիվլենտ Քաւալիրզ» 1-ին համարով կ'ընտրուի Քայրի Ըրուինկ, իսկ «Մինեսոթան» օգտագործելով 2-րդ համարը ձեռք է բերում Դերիք Ուիլյամսին

NBA-ի մէջ անցուցած առաջին մրցաշրջանին Թոմսընը մանրայատակի վրայ միջինի մէջ կ'անցընէր 24 վայրկեան, եւ իր հաշուին գրանցելով 12 կէտ, 2 արգելափակում եւ 2 փոխանցում։ Մեկնարկային մրցաշրջանի բարձրագոյն արդիւնքը Թոմսըն կ'ունենայ «Սաքրամենթօ Քինկզ» ակումբի հետ խաղին, որու ժամանակ իր հաշուին կը գրանցէ 31 կէտ։ Ընդհանուր առմամբ, Թոմսընը մեկնարկային մրցաշրջանին 10 անգամ հաւաքած էր 20-էն բարձր միաւոր։

2015 թուականի Յունուարին Թոմսընը NBA-ի նոր մրցանիշ կը սահմանէ «Սաքրամենթո»յի հետ հանդիպման ժամանակ՝ մէկ խաղակէսի ընթացքին հաւաքելով 37 կէտ։ Հանդիպման երրորդ խաղափուլին Թոմսըն արդիւնաւէտ կերպով կ'արձակէ 13 նետում։ Հանդիպման աւարտին Թոմսըն իր հաշուին կը գրանցէ ասպարէզի բարձրագոյն՝ 52 կէտ։

 Ծանոթագրութիւններ 

 Արտաքին յղումներ 
 Էջը NBA.com կայքում
 Էջը Պասկեթպոլ-ռեֆերանսում
 ESPN էջը

Ստորոգութիւն:8 Փետրուարի ծնածներ‎
Ստորոգութիւն:Ամերիկացի պասքէթպոլիստներ